Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: 16/1994. (VII. 8.) MKM rendelet melléklete
Paragraph Index: 433

b) Szakmai elmélet — szóbeli vizsga Szolfézs: — beszámoló az ötéves repertoárból*, — egyszólamú barokk és XX. századi idézet lapról olvasása. * A kb. 20 tételben legyen társas ének, ének-zongorás partitúrajáték és dalkíséret (saját énekléssel). Az egyes feladattípusok arányát a csoport képességeihez méretezzük. Például minden korszakból 4—5 részlet (reneszánsz kórus, barokk szemelvény, klasszikus idézet, romantikus tétel, XX. századi kompozíció). Javasoljuk az anyag kb. egynegyed részének memorizálását. Zeneelmélet: — négyszólamú, szűkfekvésű hangzatfűzés zongorázása diktálás után, — elemzés: kb. 10 tanult barokk, klasszikus és egyszerűbb romantikus stílusú tétel formai és harmóniai elemzése kottából (formailag az egész tétel, harmóniailag egy kiemelt részlet). Zeneirodalom: — különböző zenei korszakok, irányzatok bemutatása a történelem és a társművészetek kapcsolódási pontjaival (kb. 10 tétel), — műelemzés: korszak, szerző, műfaj és zenei elemzés (kb. 20 tétel).

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes